Държавен вестник, бр. 38, 2010 г., стр. 49

БРОЙ  38	
Д Ъ Р Ж А В Е Н  В Е С Т Н И К 	
СТР.  49  
Чл. 49. Служителите в предприятието из­
пълняват възложените им задачи точно, доб­
росъвестно и безпристрастно в съответствие с 
българското законодателство, този правилник 
и длъжностните си характеристики.
Чл. 50. (1) В изпълнение на функциите и 
поставените задачи административните еди­
ници и звената в главното управление и в 
клоновете – териториални поделения, изготвят 
планове, програми, становища, отчети, доклади, 
докладни записки, анализи, прогнози, оферти, 
инструкции, проекти на решения, отговори и 
др. по конкретни въпроси и вътрешни актове.
(2) Генералният директор на предприятието 
в кръга на своите правомощия издава правил­
ници, инструкции и заповеди, а директорите 
на клоновете – териториални поделения – ин­
струкции и заповеди. 
Чл. 51. Ръководителите на звената в пред­
приятието осъществяват цялостен контрол върху 
дейността на звеното, както и по изпълнението 
на задачите, произтичащи от функционалната 
им компетентност.
Чл. 52. Пропускателният режим, докумен­
тооборотът, противопожарната охрана и други 
специфични разпоредби, свързани с организа­
цията на работа в предприятието, се уреждат 
с вътрешни правила, инструкции и заповеди.
Чл. 53. (1) За изпълнение на задачи, свър­
зани с основните дейности на предприятието, 
могат да бъдат привличани външни сътрудници. 
(2) Правата и задълженията на лицата по 
предходната алинея се определят в сключения 
с тях договор от генералния директор след 
решение на управителния съвет.
Чл. 54. (1) За образцово изпълнение на трудо­
вите си задължения служителите и работниците 
на предприятието могат да бъдат награждавани 
от генералния директор с отличия и с парични 
или предметни награди. 
(2) Награждаването на служителите и ра­
ботниците се извършва със заповед на гене­
ралния директор на предприятието въз основа 
на мотивиран доклад от ръководител в главно 
управление или от директор на клон – терито­
риално поделение.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. Този правилник се издава на основание 
чл. 115п, ал. 7, т. 3 ЗМПВВППРБ.
§ 2. Този правилник отменя Правилника 
за устройството, функциите и дейността на 
Държавно предприятие „Пристанищна ин­
фраструктура“, приет на първото заседание на 
управителния съвет на Държавно предприятие 
„Пристанищна инфраструктура“ на основание 
чл. 115п, ал. 7, т. 3 ЗМПВВППРБ.
§ 3. Държавно предприятие „Пристанищна 
инфраструктура“ е правоприемник на Изпъл­
нителна агенция „Пристанищна администра­
ция“, създадена с Постановление № 124 на 
Министерския съвет от 2005 г. (обн., ДВ, бр. 
55 от 2005 г.; изм., бр. 96 от 2005 г.), и поема 
съответната част от активите и пасивите, пра­
вата и задълженията по баланса є към датата 
на влизане в сила на ЗМПВВППРБ, която се 
отнася до предмета на дейност на държавното 
предприятие, определен в чл. 115м, съгласно 
заповед на министъра на транспорта, инфор­
мационните технологии и съобщенията.
Министър: Ал. Цветков
4056
Наредба за отменяне на Наредба № 131 от 
2006 г. за одобряване типа на нови моторни 
превозни средства по отношение на предните 
им повърхности за защита при удар на пеше­
ходците и на другите участници в движението 
по пътищата (ДВ, бр. 38 от 2006 г.)
Параграф единствен. Наредба № 131 от 
2006 г. за одобряване типа на нови моторни 
превозни средства по отношение на предните 
им повърхности за защита при удар на пеше­
ходците и на другите участници в движението 
по пътищата (ДВ, бр. 38 от 2006 г.) се отменя.
Министър: Ал. Цветков
4164
Наредба за отменяне на Наредба № 132 от 
2006 г. за одобряване типа на нови моторни 
превозни средства с монтирани предни за­
щитни устройства и за одобряване типа на 
предни защитни устройства (обн., ДВ, бр. 74 
от 2006 г.; изм., бр. 77 от 2007 г.)
Параграф единствен. Наредба № 132 от 
2006 г. за одобряване типа на нови моторни 
превозни средства с монтирани предни защит­
ни устройства и за одобряване типа на предни 
защитни устройства (обн., ДВ, бр. 74 от 2006 г.; 
изм., бр. 77 от 2007 г.) се отменя.
Министър: Ал. Цветков
4165
Наредба за изменение и допълнение на Наредба 
№ 133 от 2006 г. за одобряване типа на нови 
моторни превозни средства по отношение на 
тяхното повторно използване, рециклиране и 
оползотворяване (ДВ, бр. 87 от 2006 г.)
§ 1. В чл. 2 се правят следните изменения:
1. В ал. 1 думите „приложение № 1, част А 
на Наредба № 60 за одобряване типа на нови 
моторни превозни средства и техните ремаркета 
(ДВ, бр. 59 от 2003 г.)“ се заменят с „чл. 149 от 
Закона за движението по пътищата“.
2. В ал. 2:
а) в т. 1 думите „Наредба № 60 за одобря­
ване типа на нови моторни превозни средства 
и техните ремаркета“ се заменят с „Наредба 
№ 60 от 24 април 2009 г. за одобряване типа 
на нови моторни превозни средства и техните 
ремаркета (ДВ, бр. 40 от 2009 г.)“;